《暂归南村题山房左壁 其三》
清代·李良年

斜日明墟落，花时步屟过。游人不醉少，好鸟未归多。

发白耽幽事，山青对独歌。百年身世感，俯仰旧庭柯。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。